ایتالیانین جنوا شهرین‌ده آ۱۰ اتویولو اوزرین‌ده‌کی موراندی کؤپروسونون چؤکمه‌سی سونوجو ایلک بیلگی‌لره گؤره بیری اوشاق ۲۲ نفر حیاتینی ایتیردی، ۸ نفر ده آغیر یارالاندی.
یاشاییش منطقه‌لرینین ۶۰ متر اوستوندن کئچن کؤرپو، ائولرین اوستونه چؤکدو.
حرکت حالین‌دا اولان ۲۰ ماشین چؤکمه ایله بیرلیکده بوشلوغا دوشدو.
قورتارما اکیب‌لری چؤکونتو آلتین‌دا اونلارجا انسانین اولدوغونو بیلدیریر.
قورتارما ایشلری اوچون حادثه یئرینه ۲۰۰ اطفاعیه‌چی گؤندریلدی.
اطفاعیه یئتکیلیلرینین وئردیگی آچیقلامادا، چؤکونتو آلتین‌دا قالان آراجلاردا چوخ ساییدا انسانین حیاتینی ایتیردیگی بیلدیریلدی.
چؤکونتو آلتین‌دا قالانلاری چیخارماق اوچون عاجل سرویس و اطفاعیه‌نین مداخیله‌سینین سوردویو، بعضی یارالیلارین خسته‌خانایا گؤندریلدیگی قید ائدیلدی.
ایتالیا نقلیات باخانی دانیلو تونینللی، سوسیال مئدیادان "جنوادا اولانلاری بؤیوک بیر قایغییلا ایزله‌ییرم. قورخونج بیر فاجعه کیمی گؤرونور" دئیه یازاراق حادثه یئرینه گئتدی.
کؤرپونون قورولوشوندا بیر پروبلئم سببی ایله چؤکموش اولابیله‌جگی آنجاق حادثه‌ده شدت‌لی یاغیشین دا تأثیرلی اولدوغو دوشونولور.
۱۹۶۰.جی ایلده اینشا ائدیلن کؤرپوده ۲۰۱۶دا یئنی‌لمه چالیشماسی ائدیلمیشدی.
